projecte-aina/catalan_government_crawling huggingface dataset:
Suspensió de comercialització com a mesura cautelar mentre es reavalúa la relació benefici-risc del medicament Esmya (acetat d'ulipristal).
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la suspensió de comercialització com a mesura cautelar mentre es reavalúa la relació benefici-risc del medicament Esmya (acetat d'ulipristal).
L'AEMPS informa que cap dada indica que l'ús de l'ibuprofèn agreugi les infeccions per COVID-19.
Nota Informativa on l'Agència Espanyola de Medicaments i Productes Sanitaris (AEMPS) informa que cap dada indica que l'ús de l'ibuprofèn agreugi les infeccions per COVID-19.
Informació de seguretat envers l'ús de fluorouracil, capecitabina, tegafur i flucitosina en pacients amb dèficit d'hidropirimidina deshidrogenasa.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb l'ús de fluorouracil, capecitabina, tegafur i flucitosina en pacients amb dèficit d'hidropirimidina deshidrogenasa.
CLOROQUINA/HIDROXICLOROQUINA: precaucions i vigilància de possibles reaccions adverses en pacients amb COVID-19.
Actualització de la nota informativa emesa per l'Agència Espanyola de Medicaments i Productes Sanitaris (AEMPS) en relació amb les precaucions i vigilància de possibles reaccions adverses del tractament amb CLOROQUINA i HIDROXICLOROQUINA en pacients amb COVID-19.
Errors en la reconstitució i administració dels medicaments amb leuprorelina d'alliberació perllongada en el tractament del càncer de pròstata.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb errors en la reconstitució i administració dels medicaments amb leuprorelina d'alliberació perllongada en el tractament del càncer de pròstata.
Actualització de la informació: medicaments antihipertensius que actuen sobre el sistema renina angiotensina i infecció per COVID-19.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb l'actualització de la informació sobre els medicaments antihipertensius que actuen sobre el sistema renina angiotensina i la infecció per COVID-19.
L'AEMPS mobilitza l'estoc sobrant d'assaigs clínics de remdesivir per a cobrir les necessitats actuals de pacients.
Nota Informativa emesa per l'Agència Espanyola de Medicaments i Productes Sanitaris (AEMPS) on s'informa que l'AEMPS mobilitza l'estoc sobrant d'assaigs clínics de remdesivir per a cobrir les necessitats actuals de pacients.
El PRAC recomana revocar l'autorització de comercialització d'Esmya® (acetat d'ulipristal 5 mg comprimits) degut al risc de dany hepàtic greu.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la recomanació del PRAC per a revocar l'autorització de comercialització d'Esmya ® (acetat d'ulipristal 5 mg comprimits) degut al risc de dany hepàtic greu.
El CHMP conclou que la dexametasona és una alternativa eficaç per al tractament de la COVID-19.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a les conclusions del CHMP sobre l'ús de dexametasona com a alternativa eficaç per al tractament de la COVID-19.
L'AEMPS adverteix dels greus riscos per a la salut degut al consum de diòxid de clor o MMS.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a les advertencies sobre els greus riscos per a la salut degut al consum de diòxid de clor o MMS.
Risc d'insuficiència valvular i regurgitació cardíaca amb l'ús de fluoroquinolones d'administració sistèmica o inhalada.
Nota Informativa emesa per l'Agència Espanyola de Medicaments i Productes Sanitaris (AEMPS) relativa al risc d'insuficiència valvular i regurgitació cardíaca amb l'ús de fluoroquinolones d'administració sistèmica o inhalada.
Conclusió de la revisió de l'Agència Europea de Medicaments en relació amb la presència de nitrosamines en els medicaments anomenats "SARTANS".
Nota Informativa emesa per l'Agència Espanyola de Medicaments i Productes Sanitaris (AEMPS) relativa a la conclusió de la revisió de l'Agència Europea de Medicaments en relació amb la presència de nitrosamines en els medicaments anomenats " SARTANS ".
Retirada del mercat d'un lot del principi actiu OMEPRAZOL.
El Departament d'Inspecció i Control de Medicaments de l'Agència Espanyola de Medicaments i Productes Sanitaris (AEMPS) ha ordenat la retirada del mercat d'un lot del principi actiu OMEPRAZOL, fabricat per Smilax Laboratories Limited (India) i fraccionat per l'empresa FARMA-QUÍMICA SUR, S.L., (c/ Carlo Goldoni No 32, 29004, Málaga):
El motiu de la retirada és un resultat fora de les especificacions en l'assaig d'identitat.
Els envasos disponibles d'aquest lot s'han de retornar al responsable de la comercialització pels conductes habituals.
Informació sobre la retirada de lots del principi actiu OMEPRAZOL FARMAQUIMICA SUR S.L.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la informació addicional sobre la retirada de lots del principi actiu OMEPRAZOL FARMAQUIMICA SUR S.L.
Retirada del mercat de diversos lots dels medicaments NuTRIflex Omega plus i NuTRIflex Omega special
El Departament d'Inspecció i Control de Medicaments de l'Agència Espanyola de Medicaments i Productes Sanitaris (AEMPS) ha ordenat la retirada del mercat de diversos lots dels medicaments NuTRIflex Omega plus i NuTRIflex Omega special, comercialitzats per B. BRAUN MEDICAL, S.A., (Ctra.
A l' Annex I s'especifiquen els lots afectats de cadascun dels medicaments.
El motiu de la retirada és una possible desviació d'especificacions (valor de pH, coloració, qualitat de l'emulsió).
Els envasos disponibles d'aquests lots s'han de retornar al responsable de la comercialització pels conductes habituals.
El Departament d'Inspecció i Control de Medicaments de l'Agència Espanyola de Medicaments i Productes Sanitaris (AEMPS) ha ordenat la retirada del mercat de diversos lots de clorhexidina digluconato 20% solución, fabricat per MEDICHEM S.A., Polígon Industrial de Celrà 17460, Celrà, Girona.
En concret, s'ordena la retirada de tots els lots fabricats des del dia 27 d'agost del 2019 fins el 20 de març del 2020, els quals van des del lot A-190406 fins el lot A-200131.
El motiu de la retirada és la detecció de contaminació microbiana per Serratia marcescens en alguns lots del principi actiu esmentat i en la línia de fabricació.
Es considera que tots els lots fabricats des del 27 d'agost del 2019 fins el 20 de març del 2020 poden estar potencialment afectats per aquesta contaminació.
Els envasos disponibles d'aquests lots s'han de retornar al responsable de la comercialització pels conductes habituals.
Com a continuació de l'alerta 2020047 emesa el passat 4 de juny de 2020, relativa a la retirada del mercat de diversos lots del medicament CRISTALMINA 10 mg/ml SOLUCIÓN PARA PULVERIZACIÓN CUTANEA, 1 flascó de 25 ml (C.N. 661250), el laboratori LABORATORIOS SALVAT, S.A. ha comunicat a l'Agència Espanyola de Medicaments i Productes Sanitaris (AEMPS) que la informació que va proporcionar en el seu moment era errònia i que cap dels tres lots retirats havia estat fabricat amb principi actiu digluconat de clorhexidina afectat per l'alerta farmacèutica 2020030, emesa el passat 8 de maig de 2020.
Per aquest motiu, l'AEMPS ha procedit a la revocació de la resolució d'aquesta retirada.
Es deixa constància que aquesta revocació NO afecta a les unitats dels lots retirats i retornats fins a la data d'avui, els quals no podràn ser retornats de nou al mercat.
El Departament d'Inspecció i Control de Medicaments de l'Agència Espanyola de Medicaments i Productes Sanitaris (AEMPS) ha ordenat la retirada del mercat d'un lot del medicament estranger MEPACRINE 100 mg COMPRIMIDOS, 50 comprimits, distribuït a Espanya per LABORATORIOS NORMON, S.A., (c/ Ronda de Valdecarrizo, 6, 28760 Tres Cantos, Madrid):
El motiu de la retirada és la detecció de partícules estranyes (vidre, cautxú) en un contenidor del principi actiu utilitzat en la fabricació de l'esmentat lot.
Els Serveis de Medicació Estrangera de cada hospital hauran de contactar amb els pacients perquè tornin les unitats afectades i se'ls reemplaci la medicació.
Els envasos disponibles d'aquests lots s'han de retornar al laboratori pels conductes habituals.
Guia per a la Conciliació dels medicaments en els serveis d'urgències Projecte Guanyador
Seguretat del pacient polimedicat.
Programa coordinat entre nivells assistencials Projecte Finalista
Programa integral per la millora de la seguretat en l'ús de medicació a l'àmbit d'urgències Projecte Finalista
Implantació d'un Sistema de notificació d'Errors de Medicació a la Corporació Sanitària i Universitària Parc Taulí Projecte Finalista
Abordatge interdisciplinar de la conciliació de la medicació
Conciliació de la medicació perioperatòria en cirurgia traumatològica
Implantació de millores sobre l'ús segur dels medicaments mitjançant un grup de treball multidisciplinar
Procés per a detectar i prevenir els efectes adversos evitables
Racionalització de l'aportació de líquids en l'administració dels medicaments
Ús a l'hospital de medicació aportada pel pacient: Establiment d'estratègies per a la seva seguretat
Es disposa en el mercat d'una gran varietat d'insulines amb diferents perfils farmacocinètics, gran varietat de sistemes d'administració, i diverses marques comercials.
Això facilita la confusió entre elles i possibles errors de medicació.
Per tal de prevenir-los és important conèixer els diferents tipus d'insulina, així com les característiques de cada una d'elles.
També es disposa de mescles d'insulines amb característiques farmacocinètiques mixtes.
Les característiques farmacocinètiques de les insulines són les que condicionen el seu ús en la pràctica clínica.
Es defineixen en el seu l'inici d'acció, el pic o efecte màxim i la duració de l'acció.
Les diferències en la farmacocinètica determinen els règims d'administració i la posologia.
Amb el propòsit de facilitar el coneixement de les diferents especialitats d'insulines, la seva composició i els diferents dispositius injectables, s'han recollit en aquesta taula, agrupades segons la seva cinètica d'acció, les insulines i els seus anàlegs disponibles en el mercat.
Els espessants que s'utilitzen habitualment són productes a base de midons (carbohidrats) modificats.
També existeixen productes a base de gelatines (proteïnes), però el seu ús, menys freqüent, queda limitat a hospitals i residències geriàtriques.
Dins del grup dels midons modificats, trobem els espessants neutres (sense sabor) i els espessants no neutres (que aporten sabor al líquid o aliment al que s'afegeixen).
Els espessants neutres (Resource Espesante, Nutilis, Vegenat-Med Espesante, Espesante NM), que són els que s'usen amb més freqüència, són els únics finançats pel Sistema Nacional de Salut.
Es dispensen únicament a través dels hospitals, no essent necessari complimentar una recepta oficial (verda o vermella).
El metge de família fa un informe del pacient i l'envia al Servei de Farmàcia del seu hospital de referència.
Aquest, prèvia valoració de l'informe, farà arribar el producte al centre d'atenció primària o directament al domicili del pacient.
Els espessants no neutres (amb sabor) no estan finançats pel Sistema Nacional de Salut i poden adquirir-se en qualsevol farmàcia sense necessitat de recepta.
En la taula adjunta, es detallen totes les marques comercials i presentacions d'espessants disponibles en el mercat i també les seves característiques més rellevants.
Article sobre els diferents tipus de pegats transdèrmics, recomanacions generals d'ús, possibles reaccions adverses, avantatges i inconvenients, especialitats farmacèutiques disponibles, etc.
Informació i recomanacions generals per a l'administració de medicaments per sonda.
Article sobre els tipus d'espessants que s'utilitzen en persones que presenten disfàgia als aliments líquids.
Article sobre els diferents tipus d'insulines i anàlegs, les seves característiques farmacocinètiques i precaucions per evitar o reduir possibles errors d'administració.
Article sobre l'ús de medicaments biotecnològics i biosimilars, les seves característiques principals, aspectes normatius, traçabilitat, etc.
Informació i recomanacions generals sobre l'ús de probiòtics, mecanismes d'acció, indicacions, seguretat i productes que contenen aquest tipus de microorganisme.
Factors de risc, prevenció, mètodes mecànics, mesures farmacològiques, recomanacions i precaucions.
Fotoprotecció i càncer de pell.
Evidència disponible sobre l'eficàcia dels apòsits en les úlceres vasculars, úlceres arterials, úlceres per pressió, úlceres del peu diabètic i cremades; i classificació dels apòsits segons la seva indicació.
Definició, classificació, criteris de derivació i bases del tractament de les cremades menors.
Els avenços en el coneixement de la genètica humana han permès començar a albirar un canvi de paradigma en la manera com la ciència mèdica s'enfronta amb la malaltia.
Informació sobre l'al·lèrgia al làtex relacionada amb la seva presència als medicaments.
Informació sobre les plantes medicinals que poden interaccionar i generar complicacions durant el període operatori en cas de cirurgia.
L'objectiu del Pla de qualitat i sostenibilitat de la prestació farmacèutica és implementar mesures i actuacions sobre àrees concretes amb un alt impacte potencial de millora, per tal de fomentar un ús racional i eficient de la prestació farmacèutica.
En el context actual, s'han identificat quatre àrees d'acció intensiva, prioritzades pel seu creixement en els anys anteriors, la seva elevada prevalença i la seva rellevància en termes clínics i d'impacte pressupostari: tractaments inhalats per a patologia respiratòria obstructiva, hipoglucemiants insulínics i no insulínics, medicaments antipsicòtics i analgèsics opioides i pegats de lidocaïna.
Per als quatre grups prioritzats, s'han creat indicadors de prescripció que confeccionen el Quadre de comandament (QC) del Pla de sostenibilitat per fer de seguiment de l'ús racional, basats en paràmetres de selecció de fàrmacs segons recomanacions, adequació de la indicació segons fitxa tècnica, marcadors d'hiperprescripció i situació d'elevat risc de problemes de seguretat.
El QC del Pla de sostenibilitat és una eina de gestió de la qual es dota al Catsalut per avaluar de manera quantitativa i qualitativa la prescripció farmacològica, identificar les millors pràctiques i realitzar comparacions ( benchmarking ).
És un medicament destinat de forma individualitzada a un pacient, preparat pel farmacèutic o sota la seva supervisió, per tal de complimentar exactament una prescripció mèdica detallada de les substàncies medicamentoses seguint els estrictes criteris de qualitat que exigeix l'elaboració d'un medicament i que es dispensa a l'oficina de farmàcia o servei farmacèutic.
Un preparat oficinal és aquell medicament elaborat i garantit per un farmacèutic o sota la seva direcció, dispensat per l'oficina de farmàcia o servei farmacèutic, enumerat i descrit pel Formulari Nacional, destinat a l'entrega directa als malalts a qui abasteix l'oficina de farmàcia o servei farmacèutic.
L'elaboració i control de qualitat de les fórmules magistrals i preparats oficinals està legalment subjecte a les disposicions recollides en el Reial Decret 175/2001, de 23 de febrer, pel qual s'aproven les normes de correcta elaboració i control de qualitat de fórmules magistrals i preparats oficinals (BOE núm. 65, de 16 març) i al Formulari Nacional vigent (ordre SCO/3262/2003, de 18 de novembre i ordre SCO/3123/2006, de 29 de setembre).
El Formulari Nacional, conté les fórmules magistrals tipificades i els preparats oficinals reconeguts com a medicaments, les seves categories, indicacions i matèries primeres que intervenen en la seva composició.
Les fórmules magistrals i preparats oficinals dispensables a càrrec del CatSalut són les que s'elaboren sota prescripció facultativa amb els principis actius, ús terapèutic i via d'administració que figuren en la llista corresponent.
La llista de principis actius finançats està en procés de revisió.
Per a sol·licitar la inclusió/exclusió d'un principi actiu o d'una fórmula magistral estandaritzada, els professionals sanitaris (prescriptors/es i farmacèutics/ques) poden contactar amb el CatSalut, a través de la bústia [EMAIL] des de la qual es rebrà el formulari de sol·licitud que és requisit complimentar.
El Programa d'harmonització farmacoterapèutica avalua medicaments que es prescriuen amb recepta i es dispensen a les oficines de farmàcia i medicaments de l'àmbit hospitalari.
Així mateix, elabora pautes d'harmonització dels tractaments de les malalties més prevalents.
L'avaluació estableix el valor terapèutic afegit que aporten els medicaments segons criteris d'eficàcia, seguretat i eficiència.
D'acord amb aquesta avaluació, si escau, s'estableix el perfil de pacients que més poden beneficiar-se del tractament.
Per tant, l'objectiu del Programa d'harmonització farmacoterapèutica és garantir que els nous medicaments que s'incorporen a la pràctica mèdica aportin una millora real en l'atenció terapèutica davant de les alternatives existents i des d'una perspectiva poblacional; afavorir l'ús dels fàrmacs més eficaços, segurs i eficients; reduir la variabilitat en l'abordatge de les patologies, i assegurar l'equitat de l'accés als medicaments en el sistema sanitari català.
El Programa pacient expert Catalunya® té com a objectiu final potenciar l'autocura, la coresponsabilitat i l'autonomia de les persones que tenen una malaltia crònica.
El pacient expert és qui pren el protagonisme en el Programa, que mitjançant diverses sessions, transmet coneixements i comparteix experiències amb altres persones que pateixen el mateix problema de salut.
Entre els continguts que s'ofereixen, s'hi inclou informació per promoure el bon ús dels medicaments.
Aquesta iniciativa s'emmarca en el Programa de prevenció i atenció a la cronicitat del Departament de Salut.
El Programa d'educació sanitària pel bon ús dels medicaments (PESBUM) és una iniciativa que consta de xerrades informatives impartides per farmacèutics comunitaris amb l'objectiu d'augmentar el coneixement sobre l'ús dels medicaments i millorar les habilitats en el seu maneig.
Les xerrades es realitzen en diferents entitats com ara centres cívics, ajuntaments, biblioteques i altres espais arreu de Catalunya.
Els tallers tenen una durada aproximada de 45 minuts i l'assistència és voluntària i sense cap cost per als participants.
Els continguts estan adreçats a tot tipus de públic i a cada edició s'incorporen un o dos temes nous per tal d'ampliar el ventall ofert.
En l'edició de l'any 2020, el Programa ofereix els següents temes:
Des de l'any 2014 s'han realitzat més de 1.500 xerrades i han comptat amb la participació d'aproximadament 32.000 persones.
Durant l'edició 2016 i 2019 es va dur a terme una un estudi amb l'objectiu de conèixer la valoració que els assistents fan d'aquestes sessions.
D'aquests estudis s'ha pogut saber que la valoració en global és molt positiva i altra informació útil per la millora contínua del programa.
El PESBUM és fruit de la col·laboració entre el Consell de Col·legis de Farmacèutics de Catalunya (CCFC) i el CatSalut.
El Programa s'emmarca en les línies estratègiques del CatSalut i del Pla de salut.
El PESBUM (anteriorment conegut com el Programa d'educació sanitària per a la gent gran (PESGG)) es va iniciar el 2006 per l'Associació de Farmacèutics Rurals de Catalunya (AFRUC) i es va anar estenent per tot el territori català.
A partir del 2014, el Programa inicia una nova etapa fruit de la col·laboració entre el Consell de Col·legis de Farmacèutics de Catalunya i el CatSalut.
Per la situació de prevenció i control de la infecció del SARS-Cov-2, temporalment no s'estan oferint les sessions d'aquest programa.
Properament donarem a conèixer la programació de les sessions 2020.
Col·legi de Farmacèutics de Girona: [EMAIL]
Col·legi de Farmacèutics de Tarragona: [EMAIL]
Col·legi de Farmacèutics de Barcelona: [EMAIL]
Col·legi de Farmacèutics de Lleida: [EMAIL]
L' Helicobacter pylori (H. pylori ) és un bacteri que habitualment es troba a l'estómac.
Es calcula que el té la meitat de la població mundial, però en la majoria de casos no produeix cap símptoma.
Tot i així, l' H. pylori pot infectar el teixit protector que recobreix l'estómac i el duodè (la primera part de l'intestí prim), danyar les cèl·lules i produir una inflamació crònica d'aquests òrgans.
Com a conseqüència, poden aparèixer diferents problemes digestius, com ara gastritis, duodenitis, úlceres gastroduodenals, entre d'altres.
El tractament ajuda a la cura de les úlceres gastroduodenals, en preveu l'aparició i redueix el risc de complicacions digestives.
Aquest document explica què és la infecció per H. pylori, com detectar-la i tractar-la, i quins medicaments s'utilitzen.
La majoria de persones afectades no presenten símptomes i per tant no cal tractar-les.
Tot i així, en alguns casos la infecció pot danyar el teixit protector de l'estómac, la qual cosa comporta gastritis i úlceres gàstriques o duodenals i provoca símptomes de cremor a l'estómac, dolor abdominal, sensació d'estar inflat, nàusees i vòmits, rots, pèrdua de la gana, pèrdua de pes o sang a la femta.
El vostre metge recomanarà fer-vos una prova diagnòstica si teniu molèsties digestives.
Algunes són proves senzilles, com el test de l'alè, una anàlisi de sang i una anàlisi de femta.
El test de l'alè consisteix a analitzar la respiració després d'administrar una beguda que conté urea.
En altres, cal fer una prova de diagnòstic per la imatge anomenada gastroscòpia, però els mètodes utilitzats són el test ràpid de la ureasa, el cultiu i l'anàlisi de teixits.
El metge us recomanarà les més adequades per a vosaltres.
Si us han de fer el test de l'alè o l'anàlisi de la femta, cal que no prengueu:
En cas que no sigui possible deixar de prendre aquests medicaments, informeu-ne el metge que us farà la prova.
El tractament de la infecció per H. pylori inclou 3 o 4 medicaments diferents que s'han de prendre de forma conjunta durant 10-14 dies.
Els més utilitzats són els següents:
Per tal que el tractament sigui efectiu i s'erradiqui l' H. pylori és important respectar les pautes prescrites pel metge (dosi i durada).
Tot tractament farmacològic té efectes adversos.
En el cas del tractament de l' H. pylori, habitualment són lleus i sovint s'associa a diarrees i a rampes a l'estómac.
En alguns casos, el metge us farà noves proves diagnòstiques 4 setmanes després de finalitzar el tractament.
És possible que la infecció no es curi després de realitzar un tractament complet.
En aquest cas, caldrà repetir el tractament, que tindrà una durada de 10-14 dies de durada i incorporarà almenys un antibiòtic diferent respecte a l'anterior.
Grup de treball d'informació sobre medicaments dirigida a la ciutadania del Canal Medicaments i Farmàcia
La informació ha estat elaborada amb la participació del Consell Consultiu de Pacients de Catalunya.